Обмислят ДДС и за стоки на склад - 24chasa.bg
Обмислят ДДС и за стоки на склад
https://www.24chasa.bg/novini/article/7090380 Обмислят ДДС и за стоки на склад Обмислят ДДС и за стоки на склад Румяна Денчева www.24chasa.bg
07.10.2018 20:29; Румяна Денчева
Фирми, които заради своята дейност построяват пречиствателни станции, тунели, тротоари и други инфраструктурни обекти, които се намират на държавни или общински терени, да могат да приспадат ДДС за тях.
Компании, строящи
инфраструктурни обекти,
ще си приспадат данъка
Въвеждането на т.нар. бързи решения за ДДС разглежда работна група във финансовото министерство. До края на годината трябва да се въведат режими за облагане при складирането на стоки до поискване, идентификационни номера на сделките и мерки за проследяване на трансгранични доставки.
Промените се налагат заради гласуваните от Европарламента през миналата седмица няколко регламента, свързани с ДДС.
Работната група обмисля и прилагане на механизма за обратно начисляване на ДДС за повече стоки. Причината е, че пилотното му въвеждане за зърното, а впоследствие и за други стоки показа положителни резултати, довели до ограничаване на измамите.
Според гласуваните в ЕС промени обаче обратното начисляване може да е само при вътрешни доставки, и то ако надхвърлят 17 500 евро за сделка. Има и краен срок за това - до 30 юни 2022 г.
Фирми, които заради своята дейност построяват пречиствателни станции, тунели, тротоари и други инфраструктурни обекти, които се намират на държавни или общински терени, да могат да приспадат ДДС за тях. Тази мярка също трябва да бъде записана в правилника за прилагане на закона.
В момента НАП отказва данъчен кредит, защото т.нар. трета страна безвъзмездно също се ползва от резултата.